
MINŲ IEŠKIKLIO
TECHNINĖ SPECIFIKACIJA

I. PIRKIMO OBJEKTO PASKIRTIS
1. Pirkimo objektas – minų ieškiklis (toliau – detektorius) yra skirtas po žeme paslėptiems standartiniams ir improvizuotiems sprogstamiesiems užtaisams ar jų komponentams aptikti. 

II. KOMPLEKTACIJA
2. Vieno detektoriaus komplektą turi sudaryti ne mažiau kaip:
2.1. detektorius su paieškos galvute; 
2.2. įkraunamos baterijos / akumuliatoriai; 
2.3. ausinės; 
2.4. ausinių tvirtinimo jungtis; 
2.5.  metalinis kalibravimo bandinys; 
2.6.  nemetalinis kalibravimo bandinys; 
2.7.  atsarginiai paieškos galvutės tvirtinimo / fiksavimo elementai; 
2.8.  nešiojimo krepšys; 
2.9.  AC maitinimo adapteris su elektros tinklo laidu; 
2.10. naudojimo ir priežiūros instrukcija; 
2.11. visi kiti standartiniai priedai, būtini saugiam ir pilnaverčiam detektoriaus naudojimui.
3. Detektorius turi būti pristatomas pilnai sukomplektuotas ir parengtas naudoti.
4. Visi komplektacijoje esantys priedai turi būti suderinami su siūlomu detektoriumi.

III. BENDRIEJI REIKALAVIMAI
5. Detektorius turi užtikrinti galimybę aptikti:
5.1.  metalinius objektus;
5.2.  laidžius anglies pagrindo nemetalinius objektus;
5.3.  laidus (angl. command wire).
6. Paieškos galvutės matmenys turi būti ne mažesni kaip 140 mm x 350 mm.
7. Detektoriaus konstrukcija turi būti sulankstoma transportavimui.
8. Sulankstyto detektoriaus matmenys turi neviršyti 400 mm x 200 mm x 100 mm.
9. Pilnai išskleisto detektoriaus ilgis turi būti ne mažesnis kaip 1300 mm.
10. Detektoriaus svoris, įskaitant maitinimo elementus, turi būti ne didesnis kaip 2,5 kg. 
11. Detektoriaus įjungimo laikas turi būti ne ilgesnis kaip 5 sek.
12. Turi turėti grunto kompensavimo funkciją, atlikimo laikas turi būti ne ilgesnis kaip 20 sek.
13. Detektorius turi turėti automatinio atstatymo / RESET funkciją.
14. Detektorius turi turėti garsinio signalo perdavimo ausinėmis funkciją ir turi turėti ausinių jungtį.
15. Maitinimui turi būti naudojami įkraunami akumuliatoriai arba lygiavertis  maitinimo šaltinis.
16. Akumuliatoriaus darbo trukmė turi būti ne trumpesnė kaip 8 val. nepertraukiamo naudojimo.
17. Pilno akumuliatoriaus įkrovimo laikas turi būti ne ilgesnis kaip 4 val.
18. Turi būti galima akumuliatorių įkrauti nuo 100V–240 V AC elektros tinklo.
19. Detektoriaus apsaugos nuo dulkių ir vandens lygis turi būti ne žemesnis kaip IP68 arba lygiavertis.
20. Detektorius turi būti tinkamas naudoti vandenyje ne mažiau kaip 2 m gylyje iki 24 val. arba turėti lygiavertes apsaugos charakteristikas.
21. Darbinė aplinkos temperatūra turi būti ne blogesnė nei nuo -30°C iki +40 °C. 
22. Laikymo temperatūra turi būti ne blogesnė nei nuo -30 °C iki +40 °C. 
23. Detektorius turi atitikti MIL-STD-810, STANAG 4370 arba lygiaverčius atsparumo aplinkos poveikiui reikalavimus.
24. Ausinių svoris turi būti ne didesnis kaip 0,2 kg.
25. Visi techniniai parametrai turi būti pagrindžiami gamintojo technine dokumentacija, bandymu protokolais, sertifikatais arba kitais lygiaverčiais dokumentais.
26. Jeigu pirkimo dokumentuose nurodomas standartas, techninis sprendimas ar kitas konkretus techninis reikalavimas, tiekėjas gali pasiūlyti lygiavertį sprendimą, jeigu dokumentais įrodo jo lygiavertiškumą.

IV. GARANTIJA
27. Tiekėjas turi suteikti detektoriui ir jo komplektacijoje esantiems pagrindiniams priedams ne trumpesnę kaip 24 mėnesių garantiją nuo prekės perdavimo–priėmimo akto pasirašymo dienos.
28. Jeigu garantinio laikotarpio metu gedimas negali būti pašalintas arba tas pats esminis gedimas pasikartoja ir detektoriaus negalima tinkamai naudoti pagal paskirtį, tiekėjas turi jį pakeisti lygiaverčiu arba techniškai geresniu gaminiu, jei dėl gedimo nėra kaltas naudotojas.

V. PAPILDOMI REIKALAVIMAI
29. Naudojimo ir priežiūros instrukcijos turi būti pateiktos lietuvių ir (arba) anglų kalba.
30. Detektorius turi būti pristatytas techniškai tvarkingas, naujas, nenaudotas, neeksponuotas ir tinkamas naudoti pagal paskirtį.
31. Jei pasiūlomas alternatyvus techninis sprendimas, tiekėjas turi pateikti pakankamus dokumentus, leidžiančius perkančiajai organizacijai įvertinti jo lygiavertiškumą arba geresnes charakteristikas.
32. Jeigu prekei taikomas atitikties ženklinimas ar sertifikavimas, tiekėjas turi pateikti tai patvirtinančius dokumentus.

